ᱠᱤᱞᱟ ᱥᱟᱭᱯᱷᱩᱞᱞᱟ ᱦᱚᱱᱚᱛ

ᱠᱤᱞᱟ ᱥᱟᱭᱯᱷᱩᱞᱞᱟ ᱟᱨ ᱵᱟᱝᱢᱟ ᱥᱟᱭᱯᱷᱩᱞᱞᱟ ᱠᱤᱞᱟ  (ᱯᱟᱥᱛᱷᱚ قلعہ سیف اللہ) ᱫᱚ ᱯᱟᱠᱤᱥᱛᱟᱱ ᱫᱤᱥᱚᱢ ᱨᱮᱭᱟᱜ ᱵᱟᱞᱚᱪᱤᱥᱛᱟᱱ ᱯᱚᱱᱚᱛ ᱨᱮᱭᱟᱜ ᱩᱛᱚᱨ ᱯᱩᱨᱩᱵᱽ ᱨᱮ ᱢᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱑᱙᱙᱘ ᱥᱟᱞ ᱨᱮ ᱱᱚᱣᱟ ᱦᱚᱱᱚᱛ ᱫᱚ ᱛᱷᱟᱯᱚᱱ ᱞᱮᱱᱟ ᱾ ᱢᱟᱬᱟᱝ ᱫᱚ ᱱᱚᱣᱟ ᱡᱷᱚᱵᱽ ᱦᱚᱱᱚᱛ ᱨᱮᱭᱟᱜ ᱡᱷᱚᱵᱽ ᱥᱚᱵᱽᱫᱤᱵᱷᱤᱡᱚᱱ ᱟᱨ ᱵᱟᱫᱤᱱᱟᱭ ᱥᱚᱵᱽ ᱛᱚᱦᱥᱤᱞ ᱛᱟᱦᱮᱸ ᱠᱟᱱᱟ ᱾ ᱢᱟᱬᱟᱝ ᱱᱚᱣᱟ ᱨᱮᱭᱟᱜ ᱧᱩᱛᱩᱢ ᱫᱚ ᱠᱟᱥᱟᱛᱩ ᱛᱟᱦᱮᱸ ᱠᱟᱱᱟ ᱟᱨ ᱠᱚᱠᱚᱨ ᱠᱷᱩᱨᱟᱥᱟᱱ ᱦᱚᱱᱚᱛ ᱨᱮᱭᱟᱜ ᱢᱤᱫ ᱚᱝᱥᱚ ᱛᱟᱦᱮᱸ ᱠᱟᱱᱟ ᱾

᱑᱙᱙᱘ ᱥᱟᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟᱨ ᱱᱚᱰᱮᱱᱟᱜ ᱦᱚᱲ ᱮᱞ ᱫᱚ ᱦᱩᱭᱩᱜ ᱠᱟᱱᱟ  ᱾  (%) ᱦᱚᱲᱟᱜ ᱯᱩᱭᱞᱩ ᱯᱟᱹᱨᱥᱤ ᱫᱚ ᱯᱟᱥᱛᱷᱚ ᱠᱟᱱᱟ ᱾ 
ᱧᱩᱛᱩᱢ
ᱠᱤᱞᱟ ᱥᱟᱭᱯᱷᱩᱞᱞᱟ ᱟᱨ ᱵᱟᱝᱢᱟ ᱥᱟᱭᱯᱷᱩᱞᱞᱟ ᱠᱤᱞᱟ ᱫᱚ ᱢᱤᱫ ᱫᱩᱨᱜᱚ ᱠᱟᱱᱟ ᱡᱟᱦᱟᱸ ᱫᱚ ᱥᱟᱭᱯᱷᱩᱞᱞᱟ ᱠᱷᱟᱱ ᱮ ᱵᱮᱱᱟᱣ ᱟᱠᱟᱜ-ᱟ ᱾ ᱱᱩᱭ ᱢᱤᱨᱫᱟᱫᱡᱟᱭ ᱟᱹᱫᱤᱵᱟᱹᱥᱤ ᱫᱚ ᱠᱚᱠᱚᱨ ᱥᱩᱱᱡᱮᱨ ᱠᱷᱮᱞ ᱨᱮᱱᱤᱡ ᱟᱹᱰᱤ ᱫᱟᱲᱮᱭᱟᱱ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱧᱩᱛᱩᱢ ᱫᱚ ᱟᱡᱟᱜ ᱧᱩᱛᱩᱢ ᱚᱝᱥᱟᱨ ᱦᱩᱭ ᱟᱠᱟᱱᱟ ᱾ ᱱᱚᱣᱟ ᱤᱞᱟᱹᱠᱟ ᱨᱮᱱᱤᱡ ᱫᱷᱟᱨᱢᱤᱠ ᱪᱮᱞᱟ ᱯᱷᱮᱡᱽ ᱩᱞᱞᱟᱦ ᱟᱠᱷᱩᱱᱡᱟᱫᱟ ᱭᱤᱡ ᱜᱚᱲᱚᱢ ᱮ ᱛᱟᱦᱮᱸ ᱠᱟᱱᱟ ᱱᱩᱭ ᱫᱚ ᱾

ᱱᱟᱜᱟᱢ ᱠᱟᱛᱷᱟ
ᱥᱟᱥᱚᱱ
᱒᱐᱑᱗ ᱥᱟᱞ ᱨᱮᱭᱟᱜ ᱯᱟᱠᱤᱥᱛᱟᱱ ᱦᱚᱱᱚᱛ ᱥᱮᱪᱮᱫ ᱨᱮᱝᱠᱤᱝ ᱚᱝᱥᱟᱨ ᱠᱤᱞᱟ ᱥᱟᱭᱯᱷᱩᱞᱞᱟ ᱦᱚᱱᱚᱛ ᱨᱮᱭᱟᱜ ᱨᱮᱝᱠ ᱫᱚ ᱦᱩᱭᱩᱜ ᱠᱟᱱᱟ ᱑᱔᱑ ᱠᱷᱚᱱᱟᱜ ᱑᱒᱗ ᱾ ᱥᱮᱪᱮᱫ ᱠᱚᱲᱟ ᱠᱩᱲᱤ ᱵᱷᱮᱫᱽ ᱵᱷᱟᱵᱽ ᱮᱢᱟᱱ ᱵᱤᱪᱟᱹᱨ ᱨᱮ ᱤᱫᱤ ᱠᱟᱛᱮ ᱱᱚᱣᱟ ᱨᱮᱝᱠ ᱫᱚ ᱵᱮᱱᱟᱣ ᱟᱠᱟᱱᱟ ᱾  

᱒᱐᱑᱔-᱑᱕ ᱥᱟᱞ ᱟᱨ ᱚᱱᱟ ᱠᱷᱳᱱᱟᱜ ᱑᱐ ᱥᱮᱨᱢᱟ ᱢᱟᱬᱟᱝ ᱨᱮᱭᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱥᱩᱢᱤᱝ ᱔᱐% ᱾ ᱚᱱᱟ ᱠᱷᱳᱱᱟᱜ ᱛᱤᱨᱞᱟᱹ ᱠᱚᱣᱟᱜ ᱥᱟᱠᱷᱭᱚᱨ ᱦᱟᱨ ᱫᱚ ᱦᱩᱭᱡᱩᱜ ᱠᱟᱱᱟ ᱥᱩᱢᱩᱝ ᱖% ᱾
ᱩᱥᱩᱞ ᱮᱛᱚᱦᱚᱵ ᱥᱮᱪᱮᱫ ᱫᱚ ᱱᱚᱰᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱢᱚᱥᱭᱟ ᱠᱟᱱᱟ ᱾ ᱮᱛᱚᱦᱚᱵ ᱟᱥᱲᱟ ᱠᱷᱚᱱ ᱠᱚ ᱦᱮᱡ ᱟᱠᱟᱱ ᱘᱘% ᱜᱤᱫᱽᱨᱟᱹ ᱩᱥᱩᱞ ᱮᱛᱚᱦᱚᱵ ᱟᱥᱲᱟ ᱵᱟᱠᱚ ᱞᱮᱵᱮᱫᱟ ᱾ ᱦᱚᱱᱚᱛ ᱨᱮ ᱢᱮᱱᱟᱜ ᱥᱚᱨᱠᱟᱨᱤ ᱟᱥᱲᱟ ᱨᱮᱭᱟᱜ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱔% ᱥᱩᱢᱩᱝ ᱾ ᱒᱐᱑᱖-᱑᱗ ᱥᱟᱞ ᱨᱮᱭᱟᱜ ᱩᱯᱚᱥᱛᱟᱱ ᱧᱮᱞ ᱞᱮᱠᱷᱟᱱ ᱵᱟᱰᱟᱭᱚᱜ-ᱟ ᱟᱡᱮ ᱑ ᱠᱷᱚᱱ ᱕ ᱪᱟᱱᱚᱪ ᱨᱮ ᱑᱕,᱘᱓᱖ ᱡᱷᱚᱬ ᱜᱤᱫᱽᱨᱟᱹ ᱠᱚ ᱵᱷᱤᱥᱮᱞᱮᱫᱚᱜ-ᱟ ᱟᱨ ᱙ ᱠᱷᱚᱱ ᱑᱐ ᱪᱟᱱᱚᱪ ᱨᱮᱫᱚ ᱓᱓᱘ ᱜᱤᱫᱽᱨᱟᱹ ᱥᱩᱢᱩᱝ ᱠᱚ ᱵᱷᱤᱥᱮᱞᱮᱫᱚᱜ-ᱟ ᱾ 

ᱠᱷᱟᱫᱟᱱ
ᱱᱚᱣᱟ ᱦᱚᱱᱚᱛ ᱫᱚ ᱢᱤᱱᱮᱨᱟᱞ ᱛᱮ ᱯᱮᱨᱮᱡ ᱟᱠᱟᱱᱟ ᱟᱨ ᱟᱹᱰᱤ ᱜᱟᱱ ᱠᱨᱚᱢᱟᱭᱤᱴ ᱯᱟᱠᱤᱥᱛᱟᱱ ᱱᱚᱰᱮ ᱠᱷᱚᱱᱮ ᱧᱟᱢᱟ ᱾ ᱱᱚᱰᱮ ᱡᱮᱜᱮᱛ ᱨᱮᱭᱟᱜ ᱫᱚᱥᱟᱨ ᱵᱟᱹᱲᱛᱤ ᱠᱨᱚᱢᱟᱭᱤᱴ ᱨᱤᱡᱟᱯ ᱢᱮᱱᱟᱜ-ᱟ ᱾ ᱱᱚᱰᱮ ᱢᱮᱱᱟᱜ ᱮᱴᱟᱜ ᱥᱮᱛᱮᱫ ᱨᱮᱭᱟᱜ ᱧᱩᱛᱩᱢ ᱠᱚᱫᱚ ᱦᱩᱭᱩᱜ ᱠᱟᱱᱟ ᱡᱤᱯᱥᱚᱢ, ᱠᱚᱭᱞᱟ, ᱵᱩᱞᱩᱝ, ᱜᱨᱟᱱᱟᱭᱤᱴ, ᱢᱟᱨᱵᱚᱞ, ᱠᱚᱯᱚᱨᱴ ᱮᱢᱟᱱ ᱾ ᱜᱟᱵᱽᱨᱚ ᱦᱚᱸ ᱱᱚᱣᱟ ᱯᱚᱱᱚᱛ ᱨᱮᱭᱟᱜ ᱟᱹᱰᱤ ᱜᱟᱱ ᱡᱟᱭᱜᱟ ᱨᱮ ᱧᱟᱢᱚᱜ-ᱟ ᱾ ᱱᱚᱰᱮ ᱥᱩᱱᱩᱢ ᱟᱨ ᱜᱮᱭᱟᱥ ᱵᱟᱹᱲᱛᱤ ᱠᱷᱹᱛᱤᱨ ᱯᱟᱠᱤᱥᱛᱟᱱ ᱥᱚᱨᱠᱟᱨ ᱢᱩᱨᱜᱟ ᱯᱷᱟᱭᱡᱟᱭ, ᱥᱟᱭᱜᱷᱟᱞᱟ, ᱠᱚᱠᱚᱨ ᱠᱷᱩᱨᱟᱥᱟᱱ ᱮᱢᱟᱱ ᱡᱟᱭᱜᱟ ᱠᱚᱨᱮ ᱠᱷᱳᱱ ᱚᱱᱟ ᱞᱟ ᱚᱰᱚᱠ ᱮ ᱮᱦᱚᱵ ᱟᱠᱟᱜ-ᱟ ᱾

ᱚᱵᱚᱥᱛᱟᱱ
ᱠᱤᱞᱟ ᱥᱟᱭᱯᱷᱩᱞᱟ ᱫᱚ ᱠᱣᱮᱴᱟ ᱠᱷᱚᱱᱟᱜ 135 km ᱥᱟᱝᱜᱤᱧ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱥᱩᱨ ᱨᱮᱭᱟᱜ ᱦᱚᱱᱚᱛ ᱠᱚᱫᱚ ᱦᱩᱭᱩᱜ ᱠᱟᱱᱟ ᱡᱷᱚᱵᱽ ᱦᱚᱱᱚᱛ, ᱞᱚᱨᱟᱞᱟᱭ ᱦᱚᱱᱚᱛ,ᱯᱤᱥᱤᱱ ᱦᱚᱱᱚᱛ ᱮᱢᱟᱱ ᱾   

ᱧᱩᱛᱩᱢᱟᱱ ᱦᱚᱲ ᱠᱚ
ᱱᱚᱣᱟᱵᱽ ᱟᱭᱟᱡᱽ ᱡᱚᱜᱮᱡᱟᱭ
ᱩᱥᱢᱟᱱ ᱠᱚᱠᱚᱨ
ᱟᱨᱢᱟᱱ ᱞᱚᱱᱤ
ᱥᱚᱨᱫᱟᱨ ᱚᱞᱤ ᱚᱦᱚᱢᱫᱽ ᱡᱚᱜᱮᱡᱟᱭ

ᱵᱟᱦᱨᱮ ᱡᱚᱱᱚᱲ

 Killa Saifullah District at www.balochistan.gov.pk
 Killa Saifullah District  at www.balochistanpolice.gov.pk 

ᱥᱟᱹᱠᱷᱭᱟᱹᱛ